rlitschk/wikidir huggingface dataset:
D Gustel Ehrmann-Bretzing (* 11. Novämber 1879 z Ansa as Gustel Bretzing; † 21. Augschte 1969 z Fryburg) isch e elsässischi Schriftstelleri gsii. D Ehrmann-Bretzung isch im Elsass ufgwagse. Mit sächszee Johr het si zum erschte Mol ebis vereffetligt, in dr „Straßburger Post“. Mit 20 Johr isch si uf Fryburg chuu un het dert derno bis zue irem Dood gläbt. Si isch ghyrote gsii mit eme Dokter. Si het zum Fryndeskrais vum Albert Schweitzer ghert un het e Läbe lang mit ihm Briefkontakt ghaa. Un au dr Theodor Heuss un sy Frau Elly Heuss-Knapp sin Frynd vun ere gsii. Si het Chinderbiecher gschribe un derzue Gschichte un Prosaskizze. Lieder und Skizzen. 1905 ... denn jedes Tierlein hat ein Herz. Ein Buch in Versen mit Bildern von Walther Meyerspeer. Alsatia, Colmar 1951. 23 S. Kinderland, Wunderland. Geschichten von großen und kleinen Leuten. 1. Uflag. Alsatia-Verlag, Colmar 1951. 2. Uflag: Elsass, mein Jugendland. Erzählungen. Mit Scherenschnitten von Gertrud Heckmann. Geleitwort von Lucien Sittler. Worterklärungen von Karl Friedrich Müller. Nachwort von Paul Stintzi. 2. Uflag, Verlag Moritz Schauenburg, Lahr/Schwarzwald 1968. 191 S. (Silberdistel-Reihe Nr. 53/54) Vom Herrn Osterhasen Nickel und dem Gockelhahn Hans Gickel. Alsatia-Verlag, Colmar1952. 24 S. Zwischen Schwarzwald und Vogesen. Geschichten
Vorlage:Infobox Verband/Wartung/Logo fehltVorlage:Infobox Verband/Wartung/Mitglieder fehlt Der Verband vo de Schwizerische Handelsschuele isch e Dachorganisation vo private Schwizer Handelsschuele. D Gschäftsstell het ihre Sitz z Züri. Der Verbande isch im Jahr 1978 gründet worde. Website vom Verband vo de Schwizerische Handelsschuele Verband Schweizerischer Handelsschulen: Eine wichtige Lücke schliessen. In: Schweizerische Gewerbezeitung, 17. Septämber 2021.
In dr Balfour-Deklarazioon vom 2. Novämber 1917 het Groossbritannie erkläärt, es sig iiverstande mit em Ziil vom Zionismus, wo 1897 festgläit worden isch, ass in Palestina e „nazionaali Häimet“ vom jüüdische Volk söll igrichdet wärde. Drbii söte d Rächt vo nit-jüüdische Gmäinschafte, wo scho existiere dört, bewaart bliibe. Dennzumol het sich Palestina no im Machtberiich vo de Osmane befunde. Die domoolig britischi Regierig under em Lloyd George het dänggt, ass es vo Vordäil weer, wenn si die zionistischi Beweegig wurd understütze. Die Deklarazioon isch an d Füerer vo dr zionistische Wältorganisazioon grichdet gsi. Si wird as en entschäidendi Garantiierklärig an dr Zionismus aagluegt, ass in Palestina e „nazionali Häimet für s jüüdische Volk“ döf errichdet wärde. Am 31. Oktober 1917 häi Drubbe us meerere Länder vom British Empire (drunder Drubbe us Australie und Nöiseeland) under em britische General Edmund Allenby Be’er Scheva eroberet. Am 7. Novämber isch Gaza gfalle, am 16. Novämber Jaffa und am 9. Dezämber 1917 Jerusalem. Groossbritannie het d Verwaltig vo Palestina as Völkerbundmandat übernoo und dr Herbert Samuel, äine vo de Verantwortlige für d Deklarazioon, het as dr erst Hoochkommissar müesse brobiere, es sowol de Juude wie au de Araber richdig mache. Benny Morris: Righteous Victims
Klasseschi Philologii (au Altphilologii) isch d Philologii, wo sich mit de beide Sproche Latiin und Altgriechisch beschäftigt. Will beidi Sproche as „klassisch“ aaglueget wörid, seit me däre Sprochwüsseschaft klasseschi Philologii. Si beschäftigt sich au mit de literarische Zügniss vo de griechische und römische Antike. Si chann i Gräzistik (Altgriecheschi Philologii) und Latinistik (Latiineschi Philologii) underteilt wöre. Im Gegesatz zu de Altphilologii bezeichnet d Neuphilologii e Reihe vo Fächer, wo sich mit modärne Sproche und Literature beschäftiged. Literatur zum Thema Klassische Philologie im Katalog vu dr Dütsche Nazionalbibliothek s Internetportal vom Dütsche Altphilologeverband (DAV) (altphilologenverband.de) en Katalog mit Internetressource för di Klassische Philologie uf em Portal KIRKE (kirke.hu-berlin.de) Ausonius-Preis en Priis, wo in Anerkennig von ere bsundrige wüsseschaftliche Arbet uf em Gebiet vo de klassische Philologii oder vo de alte Gschicht jöhrlich vergee wörd (uni-trier.de) Normdate: GND: 4164044-5 | LCCN: sh85026710
Dr Oskar Kohler (* 28. Dezämber 1902; 7. Oktober 1985) isch e dytsche Lehrer, Schriftsteller un Haimetforscher gsii. Dr Kohler isch z Friesene im Geroldsecker Land in ere Buurefamilie ufgwagse. Är isch in sym Haimetort uf d Volksschuel un denro z Lohr uf s humanistisch Gimnasium gange. No dr Schuel het er an dr Universitet z Fryburg un z Wien Filosofy un neieri Sproche studiert. Är het s Referendariat gmacht un 1928 bim Edmund Husserl z Fryburg iber „Die Logik des Destutt de Tracy“ zum Dr. phil. promowiert. Är isch Lehramtsassessor z Charlsrue un z Walldürn gsii. Noch em Zweete Wältchrieg het er si mit syre Familie ändgiltig z Charlsrue nidergloo un dert am Lessing-Gimnasium, am Max Planck-Gimnasium un schließli am Kant-Gimnasium as Lehrer unterrichtet. Näbe syre Arbet as Lehrer het er si mit dr Gschicht vu dr Region, vor allem vum Geroldsecker Land, bscheftigt. Ab 1938 het er regelmäßig in dr Zytschrift „Die Ortenau: Zeitschrift des Historischen Vereins für Mittelbaden“ Artikel zu haimetgschichtlige Theme publiziert. Vyl Sache het er au im „Altvater“ vereffetligt, ere haimetgschichtlige Wuchebylag vu dr Lohrer Zytig, in verschidene andere Zytige un schließlig au im „Geroldsecker Land, Jahrbuch einer Landschaft“. Anne 1973 het er e Ortschronik
Dr Mohammed Amin al-Husseini (arabisch محمد أمين الحسيني‎, DMG Muḥammad Amīn al-Ḥusainī oder al-Hussaini, änglisch al-Husayni; * 1895, 1896 oder 1897 z Jerusalem; † 4. Juli 1974 z Beirut) isch en islamische arabische Nazionalist us ere iiflussriiche Jerusalemer Familie gsi. Er isch vo Groossbritannie as Mufti vo Jerusalem iigsetzt worde het sich 1921 zum Füerer vo de Palestinenser ufgschwunge, won en äigene Nayionaalstaat aagsträbt häi. Er het e Kombinazioon vo Islamismus, Antizionismus und verschwörigstheoretischem Antisemitismus verdrätte und het die Ideologie noochhaltig unter de Araber verbräitet. Vo 1936 bis 1939 het er dr Arabisch Ufstand gege jüüdischi Iiwanderer und gege d Brite, wo Palestina as Mandat vom Völkerbund verwaltet häi, aagfüert. Vo 1937 het er mit em NS-Reschiie zsämmegschafft, won er aber scho sit 1933 understützt het. Vom Oktober 1941 bis zum Ändi vom Zwäite Wältchrieg het er z Dütschland gläbt und die nazionalsozialistischi Bropaganda im arabische Ruum verbräitet. Er het dr Holocaust understützt und aktiv mitghulfe, d Fluchtwääg für Juude us Osteuropa z blockiere und so duusigi vo jüüdische Chinder em NS-Reschiim usgliiferet. As Mitgliid vo dr SS het er Muslim für d Waffen-SS uf em Balkan mobilisiert. Noch em Chrieg isch dr al-Husseini as Chriegsverbrächer festgnoo worde, aber mä
Dr Palestinachrieg oder dr Israelisch Unabhängigkäitschrieg (Novämber 1947 – Juli 1949) het mit em araabisch-jüüdische Bürgerchrieg zwüsche jüüdische und araabische Milize in dr Zit aagfange, wo die britischi Mandatsherrschaft z Änd gange isch. Noch dr israelische Staatsgründig im Mai 1948 isch s zum ene reguläre Chrieg worde, wo die araabische Staate Israel überfalle häi. Dr Chrieg isch mit de Waffestillstandsabkomme vo 1949 zwüsche de Staate Israel, Egüpte, Libanon, Sürie, Irak und Jordanie z Änd gange. D Waffestillstandslinie, wo usghandlet worde isch, isch au as die „Grüeni Linie“ bekannt.
D Marina Rosset (* 1984 z Lausanne) isch e Schwyzer Filmmacheri. Si isch z Lausanne ufgwagse. Vu 2003 bis 2004 het si an dr École Nationale Supérieure des Arts Visuels de la Cambre z Brüssel studiert un ab 2004 an dr Hochschuel Lozärn – Design & Kunst, wu si 2007 mit em Diplom abgschlosse het. Syter 2008 schafft si as unabhängigi Regisseuri un Produzänti vu Animationsfilm un als freiberuefligi Animatori, Bildbearbaiter un Illuschtratori. 2022 La Reine des Renards. Animation, Bleistift uf Bapyr, Olivenel, Computer, 9 min. 2013 La Fille aux Feuilles. Animation, Elpaschtäll uf Bapyr un Glas, Mischtächnik, 6 min. 2010 Laterarius. Animation, zaichnet uf Bapyr, 4min. 2010 Last Minute. Co-Autori un Co-Regisseuri: Spela Cadez. Stop-Motion-Animation, Buppe (Schatte) un Chryde uf Dafelbild, 2 min. 2008 La Main de l'Ours. Animation, zaichnet uf Bapyr, 4 min. 2007 Botteoubateau. Animation, zaichnet uf Bapyr, 3 min. 2005 Après le Chat. Animation, zaichnet uf Bapyr, 4 min. 2020 Victor Robot. (75min. Regie: Anatoliy Lavrenishyn, Prod.: Studio Chervoniy Sobaka, Kiew) 2016 Ma Vie de Courgette / my Life as Zucchini. (animatique) (70 min., Realisation: Claude Barras, Prod.: Rita productions et Blue Spirit) 2013 Imposteur! (6 min., Regie: Elie Chapuis, Prod.: Hélium Films) 2012 Paulina su
S Fraunhofer-Inschtitut fir Churzzytdinamik, Ernst-Mach-Inschtitut isch e Inschtitut vu dr Fraunhofer-Gsellschaft. S isch anne 1959 vum Hubert Schardin z Fryburg grindet wore. D Aktivitete vum Inschtitut lige in dr aagwändte Forschig un Entwicklig im Fach vu dr Ingenieurwisseschafte uf dr Biet Stoßwälle- un Impaktfisik, Wärchstoffwisseschaft, Computational Physics un Churzzytmässtächnik. Näb em Standort z Fryburg git s Inschtitutsdail z Efrige-Chilche un Chander Dr Byname „Ernst-Mach-Institut“ chunnt vum Fisiker Ernst Mach (1838–1916), wu zum erschte Mol gschafft het, mit churzzytfotografische Metode zue dr Visualisierig, ballistischi un gasdinamischi Vorgäng sichtbar z mache. D Fraunhofer EMI isch e Inschtitut, wu zue me braite Späktrum vu Theme us dr aagwändte Fisik schafft. S isch spezialisiert uf d Untersuechig vu fisikalisch-tächnische Vorgäng in Wärchstoff, Strukture un Kumpenänte. D Forschigsarbete vum EMI lige in snre Gschäftsfälder Verdaidigung, Sicherhait, Automotive, Ruumfahrt un Luftfahrt un hän e hecheri Sicherhait, Zueverlässigkait, Resiliänz un Noohaltigkait vu dr Gsellschaft zum Zyl. Zum Forschigsprofil ghere d Wärchstoffwisseschafte, d Ballischtronik (Kopplig vu Ballischtik un Mikroelektronik bzw. Mikromechanik), High-Performance Computing, d Sensorik un d Churzzytmässtächnik. D Forschig un Entwicklig lyt in dr Beraich Sicherhait vu Infrastrukture, Verchehrssicherhaitstächnik, Schutztächnologie fir Ruumfahrzyyg, Analys vu Sterfäll, Yysatz un Wirkig vu Explosivstoff, zivili un militerischi Schutztächnik. Zum Erfasse vu
← 1983Wahl zum 11. Bundesdag 19871990 → (Zwootstimme) % 50 40 30 20 10 0 44,3 37,0 9,1 8,3 1,3 Union SPD FDP Grüne Sonst. Gwinn un Verluscht im Verglych zue 1983 %p 4 2 0 -2 -4 -6 −4,5 −1,2 +2,1 +2,7 +0,9 Union SPD FDP Grüne Sonst. D Bundesdagswahl 1987 isch am 25. Jänner 1987 gsii. D Wahl zum 11. Dytsche Bundesdag isch di letscht Wahl vor dr Dytsche Widerverainigung gsii. D Wahlgwinner sin di chlaine Barteie FDP un di Griene gsii, derwylscht vor allem d Unionsbarteie aber au d SPD verlore hän. No dr Wahl het di schwarz-geel Koalition us CDU/CSU un FDP chenne wyterregiere. Dr Helmut Kohl isch Bundeschanzler blibe un het s Kabinett Kohl III bildet. Bi dr Bundestagswahl 1983 isch di nei schwarz-geel Koalition bstetigt wore. Dr Bundeschanzler un CDU-Vorsitzer Helmut Kohl isch au zue dr Wahl 1987 wider as Chanzlerkandidat fir d Unionsbarteie aadrätte. D SPD het dr Johannes Rau, dr Minschterbresidänt vu Nordrhy-Weschtfale, as Kandidat ufgstellt. ¹in Chlammere: Zahl vu dr am nämlige Dag vum Abgornetehuus vu Berlin gwehlte, nit stimmberächtigte Berliner Bundesdagsabgornete Zwai anderi Berliner Bundestagsabgorneti sin vu dr Alternative Liste (AL) gstellt wore. Uwe Andersen, Wichard Woyke: Wahl '87. Zur
Dr arabisch Ufstand, arabisch thawra dt. Revoluzioon, au dr Grooss arabisch Ufstand bezäichnet e Serii vo Gwaltakt, wo arabischi Iiwooner gegen e jüüdisch Jischuv und gege d Brite im Völkerbundsmandaat für Palestina vom April 1936 bis 1939 begange häi. Dr Mohammed Amin al-Husseini het sich zum Füerer vom Ufstand gmacht, und e Generalsträik vo dr arabische Bevälkerig organisiert. An dr Revolte häi öbbe 2000 Ufständischi mitgmacht und isch vo de britische Drubbe, wo mee as 20.000 Maa stark gsi si, drunder e Hufe Vetraane us em im Anglo-Irische Chrieg, zsämmebrätscht worde. Zitgenössischi britischi Kwelle häi dr Ufstand as disturbances bezäichnet. Scho 1921 und 1929 isch s im Mandaatsgebiet Palestina z Gwaltdate vo de Araber gege d Juude choo, bsundrigs d Unrueje vo Jaffa (1921) und s Massaker vo Hebron 1929. Dr Grund isch dr arabisch-jüüdischi Geegesatz gsi und d Wäigerig vo dr britische Regierig, im Mandaatsgebiet d Unabhängikäit z gee as arabische Staat. Dr Antisemitismus in Öiropa, bsundrigs in Nazi-Dütschland, het en Iiwanderigswälle vo Juude usglööst. Zwüsche 1931 und 1939 isch die jüüdischi Bevölkerig vom Mandatsgebiet vo 175.000 uf 460.000 gwaggse. Dr Ufstand vo 1936 isch gröösser gsi as die früenere Unruje. Das wird zum Däil dur d Verbesserig vo
← 1980Wahl zum 10. Bundesdag 19831987 → (Zwootstimme) % 50 40 30 20 10 0 48,8 38,2 7,0 5,6 0,4 Union SPD FDP Grüne Sonst. Gwinn un Verluscht im Verglych zue 1980 %p 6 4 2 0 -2 -4 -6 +4,3 −4,7 −3,6 +4,1 −0,1 Union SPD FDP Grüne Sonst. D Bundesdagswahl 1983 isch am 6. Merz 1983 gsii. D Wahl zum 10. Dytsche Bundesdag isch di erscht Wahl no dr Wahl vum Helmut Kohl zum Bundeschanzler. No dr Wahl het di schwarz-geel Koalition us us CDU/CSU un F.D.P. chenne wyterregiere. Dr Helmut Kohl isch Bundeschanzler blibe un het s Kabinett Kohl II bildet. Di Griene sin zum erschte Mol in Bundesdag yyzoge. Bi dr Bundesdagswahl 1980 isch di sozialliberal Koalition us SPD un F.D.P. unter em Bundeschanzler Helmut Schmidt bstetigt wore. Wäge Differänze vor allem in dr Wirtschaftsbolitik sin di vier Minischter am 17. September 1982 zruggdrätte. D SPD-Minderhaitsregierig unter em Helmut Schmidt, wu derno bildet woren isch, isch am 1. Oktober 1982 dur e konschtruktiv Missdröueswotum abgwehlt wore, un dr Helmut Kohl isch zum Chanzler vun ere schwarz-geele Koalition us CDU/CSU un F.D.P. gwehlt wore. Wel di nie Koalition dr Regierigswägsel dur e vorzogeni Bundesdagswahl het welle legitimiere,
← 1976Wahl zum 9. Bundesdag 19801983 → (Zweitstimmen) % 50 40 30 20 10 0 44,5 42,9 10,6 1,5 0,5 Union SPD FDP Grüned Sonst. Gwinn un Verluscht im Verglych zue 1976 %p 4 2 0 -2 -4 -6 −4,1 +0,3 +2,7 +1,4 −0,3 Union SPD FDP Grüned Sonst. Vorlage:Wahldiagramm/Wartung/Anmerkungen Anmerkungen: d 1976 AUD D Bundesdagswahl 1980 isch am 5. Oktober 1980 gsii. Bi dr Wahl zum 9. Dytsche Bundesdag isch di sozialliberal Koalition us SPD un F.D.P unter em Bundeschanzler Helmut Schmidt bstetigt wore. Syt 1974 het dr Helmut Schmidt mit ere sozialliberale Koalition regiert. Am 24. Mai 1979 het dr domolig bayerische Minischterbresidänt un CSU-Vorsitzer Franz Josef Strauß verchindet, ass er as Chanzlerkandidat vu dr Unionsbarteie z Verfiegig stoht. Wel si dr CDU-Bundesvorstand am 28. Mai 1979 fir dr nidersägsisch Minischterbresidänt Ernst Albrecht uusgsproche het un dr CDU-Vorsitzer Helmut Kohl uf e Kandidatur verzichtet het, het s wuchelang Stryt gee. Am 2. Juli 1979 het d CDU/CSU-Bundesdagsfraktion dr Franz Josef Strauß zum gmainsame Kandidat gwehlt. Di Griene, wu im nämlige Johr grindet wore sin, hän zum erschte Mol uf Bundesebeni kandidiert un sin uf 1,5 % chuu. ¹in Chlammere: Zahl vu dr am nämlige Dag vum Abgornetehuus vu
Dr Rewisionistisch Zionismus isch e bürgerligi, antisozialistischi und radikaali Richdig vom Zionismus. Iiire Gründer isch dr Wladimir Zeev Jabotinsky gsi, wo glaubt het äär sig dr woori Noochfolger vom Theodor Herzl, won er eso bewunderet het. Die rewisionistischi Frakzioon het dr Zionismus, wo vo dr Gedankewält vom Chaim Weizmann dominiert worde isch, welle under d Lupe nee und nöi bewärte. Dr Weizmann, wo in dere Zit dr Bresidänt vo dr Zionistische Wältorganisazioon gsi isch, häig sich noch dr Aasicht vom Jabotinsky z weenig für en äigene Staat iigsetzt. D Rewisioniste häi die britischi Entschäidig, Dransjordanie vom Mandaatsgebiet für Palestina abzdrenne, welle „rewidiere“. Dr rewisionistischi Zionismus het verschidnigi Bardeie vom rächte Spektrum z Israel füürebrocht, bsundrigds d Cherut bzw. iiire Noochfolger Likud. D Rewisionistische häi sich an bürgerlige und nazionaale Beweegige orientiert, sogar au am italiänische Faschismus. Dr Geegesatz zu dr sozialistische Ströömig, wo im Zionismus vorgherrscht het, isch immäns gsi wie au dr Hass zwüsche de bäide Beweegige. Nid ghulfe het s, ass dr Lechi um Avraham Stern, wo Däil vo dr rewisionistische Beweegig gsi isch, baraat gsi isch, mit de Nazi z kollaboriere. Dr Draum vo de Zioniste, ass im ene äigene jüüdische Staat s jüüdische Volk chönn sicher
D Hagana, au Haganah, (hebräisch ‏הַהֲגַנָּה‎‎ ha-Hagannah) isch e zionistischi paramilidäärischi Undergrundorganisazioon z Palestina wäärend em britische Mandaat (1920–1948) gsi. Noch dr Gründig vom Staat Israel isch d Hagana dr Grundstäi für die israelisch Armee worde. D Hagana isch gründet worde noch eme Juudepogroom z Jerusalem im April 1920, wo sägs Juude ermordet und öbbe 200 verwundet worde si. D Füerig vo dr Jewish Agency het sich bi dr Verdäidigung vo de Siidlige nüm uf die britische Koloniaaldrubben welle verloo. D Vorgängerorganisazioon HaShomer isch z chli gsi und mä het sä im Juni 1920 ufglööst und under dr Füerig vom Elijahu Golomb die zentralisierteri Hagana gründet. Si isch noch sowjetischem Muster vom ene Root mit fümf Vollmitgliider und zwäi Kandidate as Miliz gfüert worde. Si het im Versteckte müesse operiere, und wil dr Bsitz vo Schusswaffe illegal gsi isch, si die und die nöötigi Munizioon us em Libanon ins Land gschmugglet worde. Lang het si nume us lokaale Grubbe bestande, bis noch em Massaker vo Hebron und andere Pogroom im Joor 1929, wo 133 Juude ermordet worde si, fast alli Juugendlige und Erwaggsene in de ländlige Siidlige rekrutiert worde si und au in de Stedt het si duusigi Mitgliider gha.
Dr Jüüdisch Nazionaalfõ (hebräisch ‏קרן קימת לישראל‎ isch e Däil vo dr zionistische Beweegig, wo de Juude s Lääbe in Israel will mööglig mache. Er förderet Umwältbrojekt in Israel und isch in dr Forstwirtschaft im ganze Land däätig. Dr JNF isch 1901 z Baasel vom Johann Kremenezky im Ufdraag vom Theodor Herzl gründet worde, zum s Land vom zuekümftige jüüdische Staat vorzberäite. Bis 1948 het er vor allem Land für jüüdischi Siidler in Palestina kauft. Er het sini Akzioone dank dr finanzielle Hilf dur die jüdische Gmäinde uf dr ganze Wält finanziert. Sit dr Gründig vom Staat Israel 1948 het sich dr JNF uf s Pflanze vo Böim konzentriert, bis 2006 260 Millioone von ene. 1961 isch er offiziell für s Ufforste und d Forstwirtschaft zueständig worde. Sit de 2010er Joor inwestiert er vil in d Wasserresorse, wo d Ufforstig wichdig isch drfür. In dr Negev-wüesti stoosse sonigi Brojekt bi de Beduine mänggisch uf Widerstand, wil si bi Staatsland vilmol dradizionelli Rächt amälde. So isch s im Januar 2022 zu Gwaltdaate gege Arbäiter vom JNF cho, wo die e Wald in dr Nööchi vom e Beduinedorf häi welle aapflanze. Es git aber vili Brojekt, wo dr JNF und Beduine kooperiere.
48.0335037.851866Koordinate: 48° 2′ 0,6″ N, 7° 51′ 6,7″ O S Fraunhofer-Inschtitut fir Wärchstoffmechanik IWM z Fryburg isch e Inschtitut vu dr Fraunhofer-Gsellschaft. S Fraunhofer IWM isch Forschigs- un Entwickligspartner vu dr Induschtry un vu effetlige Ufdraggeber zue Theme vu dr Sicherhait, Zueverlässigkait, Lääbesduur un Funkzionalitet vu Wärchstoff in Böudail un Fertigungsverfahre. Mit syne Gschäftsfälder un däre ire Laischtigsspäktrum isch s Fraunhofer IWM Forschigs- un Entwickligspartner fir d Wärtig un Wyterentwicklig vu hochbeaaspruchte Wärchstoff un Böudail im fir d Optimierig vu relevante Fertigungsverfahre. S isch anne 1971 z Fryburg grindet un 1992 mit em Standort z Halle (Saale) uusgwytet wore. Dr Inschtitutsdail Halle vum Fraunhofer IWM isch zum 1. Jänner 2016 zum aigeständige Fraunhofer-Inschtitut fir Mikrostruktur vu Wärchstoff un Sischtem IMWS wore. D Wärchstoffmechanik vum Fraunhofer IWM umfasst alli Froge vu dr Funkzion, em Verhalte un dr Aigeschafte vu Wärchstoff in ire Entwicklig, ire Härstellig, ire Verschaffig un ire Yysatz. Mit wärchstoffmechanischem Know-how chenne d Aigeschafte, Funkzione un Belaschtigsgränze vu Wärchstoff un Böudail fir di gwinschte Aforderige gwärtet, yygstellt un besser gmacht wäre. D Expertis vum Fraunhofer IWM lyt in dr Beraiche, wu d Wärchstoff in Böudail un Fertigungsverfahre extreme un kumpläxe Belaschtigsbedingige uusgsetzt sin un wu Verbesserige in dr Laischtig
S Wissbuech vo 1939 oder s „MacDonald-Wissbuech“ isch e Publikazioon vo dr britische Regierig gsi, wo iir Brogramm für d Zuekumft vo Palestina erkläärt het. Es het under anderem d Idee von ere Däilig vom britische Mandaat über Palestina ufgee, zugunste von ere gmäinsaame jüüdisch-arabische Regierig. Im Januar 1938 isch d Woodhead-Kommission iigrichdet worde. Die hätt sölle d Wääg finde zum d Vorschleeg vo dr Peel-Kommission umzsetze. Iire Bricht isch am 9. Novämber 1938 veröffentligt worde, grad wo d Novämberpogroom im Dütsche Riich am schlimmste gsi si. D Idee von ere Däilig het si bhalte, aber d Flechi vom jüüdische Staat weer wääsentlig chliner gsi und nume dr Küste nooch. Im Februar 1939 hätt d St.-James-Komferänz, wo au as d Komferänz vom runde Disch vo 1939 bekannt isch, z London sötte zämmedräfe.. Die arabischi Delegazioon het sich allerdings gwäigeret. die jüüdischi Delegazioon zanerchenne. D Komferänz isch am 17. Merz z Änd gange, ooni ass es Fortschritt gee hätt. D Erinnerig an dr arabisch Ufstand isch no früsch gsi, wo s Wissbuech am 17. Mai veröffentligt worde isch. Es het nume widergspieglet, was de Brite wichdig gsi isch, und daas isch gsi, d Araber mit möögligst vile Konzessioone an sich z
D Lilian Naef (* 29. Oktober 1963 z Bùùrdlef) isch e Schwyzer Schauspiileri un Reschiseeri. Vu 1980 bis 1984 isch d Naef uf di Kantonal Handelsschuel z Soledurn gange. Derno het si vu 1984 bis 1987 e Schauspiiluusbildig am Konservatorium fir Musik un Theater z Bärn gmacht. Vu 1987 bis 1991 het si ne Engschmänt an dr Freie Volksbühne Berlin ghaa un het dert unter anderem d Parze in Der verbotene Garten vum Tankred Dorst (Reschy: Hans Neuenfels), d Esther in Victor oder Die Kinder an der Macht vum Roger Vitrac (Reschy: Klaus Emmerich), d Gustchen in Der Hofmeister vum Jakob Michael Reinhold Lenz (Reschy: Ulrich Heising), d Rosetta in Leonce und Lena vum Georg Büchner (Reschy: Christof Nel) und Beatrice in Die Braut von Messina vum Friedrich Schiller (Reschy: Ruth Berghaus) gspiilt. Vu 1991 bis 1993 isch si as Lilo Pfister Mitgliid vum Kabarettensemble Geschwister Pfister gsii. An dr Schaubühne Berlin het si dernääbe 1992 d Mopsa in Das Wintermärchen vum William Shakespeare (Reschy: Luc Bondy) gspiilt un an dr Rost-Bühne Berlin 1992 d Titelroll in Fräulein Else (Reschy: Lore Stefanek). Ab 1993 het d Naef e baar Johr lang as freii Schauspiileri gschafft, unter anderem het si 1994
D Karin Lanz (* 16. Merz 1977 z Tielschtorf) isch e Schwyzer Moderatori, Schauspileri un Unternämeri. D Karin Lanz isch 1998 Finalischti bi dr Wahl zue dr Miss Schwyz gsii. Ab 1999 het si verschideni Färnsehformat fir dr erscht national Privatsänder TV3 moderiert. Si bresäntiert s Wetter un Extrashow wie Valentinstag mit em Björn Hering, oder TV3 auf die 3 mit em Dani Fohrler, wu si 2000 au di erscht Stapfle vu Big Brother Schwyz mit em bresäntiert ghaa het. Noch em Sändeschluss vu TV3 2001 het si unter anderem d Färnsehsändig Upps! Die Schweizer Pannenshow uf em Färnsehsänder 3 Plus TV moderiert un au verschideni Veraastaltige. Vu 2011 bis 2014 isch si as Wisseschaftsreporteri fir d Rubrik Wie jetzt...?! fir Nano 3sat au international unterwägs gsii. Vu 1999 bis 2000 het d Karin Lanz e Schauspiluusbildig an dr European Film Actor School z Züri un vu 2000 bis 2002 am The Actor's Center Rome gmacht. Derno het si in e baar Färnsehproduktione un Kinofilm mitgwirkt un het e Roll im James-Bond-Film Quantum of Solace iberchuu. D Karin Lanz isch Mueter vu zwai Chinder. Si wohnt z Züri. Mittlerweyli het si d Lanz us em Färnseh- un Fimgschäft zruggzoge un